અલબત્ત,શિવભક્ત તક્ષકરાજને લોકો આજે પણ પૂંજે છે અને ભારતમાં તેમના મંદિરો પણ છે….!મધ્ય પ્રદેશના મંદસૌર જીલ્લામાં “તક્ષકેશ્વર મંદિર” આવેલ છે. અત્યંત મનોહર પ્રાકૃતિક સુંદરતા અને ખિલખિલાટ કરતાં ઝરણાંઓથી ભરેલા આ વિસ્તારમાં અનેક સર્પનો વાસ છે.પર્યટકો અહિં પુષ્કળ પ્રમાણમાં આવે છે.સાવધાની રાખો તો સર્પો કોઇ તકલીફ આપતા નથી. દર વૈશાખી પુનમે અહિં મેળો ભરાય છે. પરીક્ષિતનું રક્ષણ કરવા અને ઝેર ઉતારવા સ્વર્ગમાંથી મહાન વૈદ્ય એવા ધનવંતરી આવેલા. જેની જાણ તક્ષકરાજને થતાં તે માર્ગમાં લાકડી બનીને પડ્યો. રસ્તે આવતા ધનવંતરીને પીઠમાં ખંજવાળ આવી તો નીચે પડેલ લાકડી ઉપાડી તેને પીઠમાં ફેરવી. એ વખતે જ તક્ષકે અસલરૂપમાં આવી ધનવંતરીને ડંખ દીધો.જો કે, બાદમાં ધનવંતરી ઠીક થયાં. આજે તક્ષકે જ્યાં ધનવંતરીને ડંખ દીધેલો એ જ સ્થાન તક્ષકેશ્વર મંદિર તરીકે ઓળખાય છે.